[ca] RESUM : INTRODUCCIÓ: La paràlisi cerebral (PC) és un conjunt de trastorns neuromotors i és la causa més freqüent de discapacitat motriu en pediatria. Es caracteritza per una alteració del control en la postura i en el moviment que pot tenir un impacte significatiu en la qualitat de vida dels infants, provocant una limitació en les activitats de la vida diària (AVDs). La rehabilitació és un punt clau en aquests infants que presenten PC per millorar la funcionalitat i l'autonomia d'aquests. El tractament de PC es basa en un enfoc multidisciplinar i s'adapta individualment a cada infant, considerant l'edat, el tipus de PC i les diferents afectacions. La realitat virtual és un tipus de teràpia que pot ajudar a dinamitzar i motivar als infants a l'hora de seguir un tractament. OBJECTIUS: Conèixer en profunditat el trastorn de la paràlisi cerebral i explorar l'ús de la realitat virtual com a possible tractament de millora de la marxa i l'equilibri, i analitzar l'eficàcia d'aquesta en la millora de la funcionalitat i de la qualitat de vida d'aquests infants. RESULTATS: Les actuacions diagnòstiques que s'han dut a terme són l'anamnesi amb l'infant i els tutors d'aquest, l'observació de l'infant a la consulta i una valoració del balanç articular, balanç muscular (Daniels), to muscular (Tardieu), observació dels reflexes arcaics i finalment valoració de la marxa i l'equilibri mitjançant les escales PBS i GMFCS. A partir de l'escala GMFCS s'han inclòs els nivells I i II. S'ha utilitzat la Nintendo Balance Board com a mètode de tractament de la marxa i l'equilibri, creant experiències de moviment postural de manera dinàmica i entretinguda per poder tenir més motivació per part de l'infant. Aquesta teràpia fa que l'infant tingui més autonomia i funcionalitat per reduir les limitacions en les activitats de la vida diària (AVDs) i augmentar la qualitat de vida d'aquests. CONCLUSIONS: Mitjançant un diagnòstic precoç d'aquest trastorn i el suport de tot l'equip multidisciplinari és possible millorar la qualitat de vida d'aquests infants. S'ha demostrat una evidència en l'eficàcia sobre la realitat virtual com a mètode de teràpia per a la millora motriu dels infants amb PC. PARAULES CLAU : Paràlisi cerebral, epidemiologia, etiologia, diagnòstic, rehabilitació, fisioteràpia, realitat virtual

[en] ABSTRACT : INTRODUCTION: Cerebral palsy (CP) is a group of neuromotor disorders and is the most common cause of motor disability in pediatrics. It is characterized by an impairment of posture and movement control, which can have a significant impact on the quality of life of children, causing limitations in activities of daily living (ADLs). Rehabilitation plays a key role in improving functionality and autonomy in children with CP. The treatment of CP is based on a multidisciplinary approach and is individually tailored to each child, considering age, type of CP, and specific impairments. Virtual reality is a type of therapy that can help engage and motivate children during treatment. OBJECTIVES: To gain in-depth knowledge of cerebral palsy and explore the use of virtual reality as a potential treatment for improving gait and balance in individuals with cerebral palsy, and to analyze its effectiveness in enhancing functionality and quality of life in these children. RESULTS: Diagnostic procedures included gathering medical history from the child and their guardians, observing the child during consultations, assessing joint balance, muscle balance (Daniels), muscle tone (Tardieu), primitive reflexes, as well as evaluating gait and balance using the PBS and GMFCS scales. The GMFCS scale included levels I and II. The Nintendo Balance Board was used as a treatment method for gait and balance, creating dynamic and engaging postural movement experiences to enhance motivation in the child. This therapy promotes increased autonomy and functionality, reducing limitations in activities of daily living (ADLs) and improving the quality of life for these children. CONCLUSIONS: Early diagnosis of this disorder, along with the support of a multidisciplinary team, can significantly improve the quality of life for children with cerebral palsy. There is evidence demonstrating the effectiveness of virtual reality as a therapeutic method for motor improvement in children with CP. KEYWORDS : Cerebral palsy, epidemiology, etiology, diagnosis,rehabilitation, physical therapy, virtual reality